སྤྱི་ཟླ་དང་པོའི་ཚེས་ཉེར་ལྔ་ཉིན་ཀྲུང་དབྱང་སྒྲིག་བཤེར་ཨུ་ལྷན་གྱི་དྲ་ཚིགས་ཀྱིས་དྲ་ངོས་སུ་ཆེད་སྒྲིག་སྤེལ་ཏེ།མཚོ་སྔོན་ཞིང་ཆེན་གྱིས་ཀྲུང་དབྱང་སྐོར་ཞིབ་ཚོགས་པའི་སྐོར་ཞིབ་ཐེངས་གཉིས་པར་ལྡོག་ལན་བསྐྱོན་པའི་བསམ་འཆར་དག་ཐེར་བྱས་ཚུལ་ཡོངས་བསྒྲགས་བྱས་པ་མ་ཟད།མཚོ་སྔོན་ཞིང་ཆེན་ཉིད་སྐོར་ཞིབ་ཐེངས་གཉིས་པའི་སྐོར་ཞིབ་ས་ཚིགས༡༣ནང་ལྡོག་ལན་བསམ་འཆར་ཡོངས་བསྒྲགས་བྱས་པའི་ཞིང་ཆེན་དང་པོར་གྱུར་བ་རེད།དེ་ཡར་སྔོན་ལ་ཀྲུང་དབྱང་སྒྲིག་བཤེར་ཨུ་ལྷན་གྱིས་སྐོར་ཞིབ་ས་ཚིགས༡༣གྱི་གནད་དོན་འབུར་ཐོན་བཅུ་ལེགས་སྒྲིག་བྱེད་པའི་ཁྲོད་དུ།མཚོ་སྔོན་ཆེན་གྱི་མིང་ཐེངས་ལྔར་བཏོན་པ་དང་།འགོ་ཁྲིད་ལས་བྱེད་པས་ཁྲིམས་འགལ་གྱིས་ས་ཞིང་ནང་བཤིག་གཏོང་བ་དང་བཟོ་བཀོད་འཛུགས་སྐྲུན་ལ་སོགས་སུ་ལག་བསྐྱངས་ནས་དབང་བརྟེན་སྒེར་སྒྲུབ་བྱས་ཚུལ་དང་།ས་ཁུལ་ལ་ལར་སྒྲིག་ཆས་ཚད་བརྒལ་དང་ལས་བྱེད་པའི་གོ་གནས་སྐོང་འཐེན་དང་ཁྲིམས་འགལ་ལས་ཁུངས་འཛུགས་གཉེར་ཚད་བརྒལ།དུས་ཆེན་དང་གཉེན་སྟོན།འདས་མཆོད་ལ་ཐུམ་རྒྱག་རྔན་པལེན་པ་རྒྱུན་འབྱམས་སུ་གྱུར་བའི་གནད་དོན་སོགས་བཏོན་ཡོད་པ་རེད།